મારી નજર માના હાથ પર પડી. બધાને બે હાથ હોય. માજીને ચાર હાથ ! ત્યાં તો મારી નજર વીણા ઉપર ચડી. ચાર હાથ ભલે હોય, પણ જીવનમાં બે ઉપયોગિતા મુખ્ય છે. એક હાથે વીણા પકડી હતી. બીજા હાથે વીણા વગાડી રહ્યા હતા. હાથની આ મુદ્રાએ સરસ વાત કહી કે, ‘જીવનમાં એક કળા જરુર શીખજે અને એ કળા જ તારો શોખ. આ શોખ બીજા પર આધારિત ન હોય. ધારો કે કોઈને મૂવી જાવાનો શોખ તો તે થિયેટર કે ટી.વી. આધારે (ડિપેન્ડ) હોય. કોઈને નવું નવું ખાવાનો શોખ હોય તો તેને ડોટેલ કે લારીના આધારે રહેવું પડે. જ્યારે વીણાની કળા (શોખ) હોય જ્યારે મરજી પડે વગાડી શકાય. ગાવાનો શોખ હોય તેને જ્યારે પણ મન થાય,ગમે ત્યાં હોય પણ ભગવાનના ગીત, સ્તવન ગાઈ શકાય.